open-index/open-wikipedia-markdown huggingface dataset:
Kondrodystrofia

**Kondrodystrofisiksi** koiriksi kutsutaan koiria, joilla esiintyy välilevysairaudelle altistavaa CDDY-retrogeeniä (12-FGF4RG). CDDY-retrogeeni on koiran kromosomiin 12 kiinnittynyt ylimääräinen kasvutekijägeeni, jonka olemassaolo voidaan todeta dna-testillä. Retrogeeni aiheuttaa välilevyjen varhaista rappeumaa ja sitä on löydetty useista eri koiraroduista ja joistakin koiraroduista ei löydy lainkaan retrogeenistä vapaita yksilöitä. Koiralla voi olla CDDY-retrogeeniä nolla, yksi tai kaksi kopiota ja jo yksi kopio altistaa välilevysairaudelle.

Selkänikamien välissä olevat välilevyt ovat normaalisti joustavia ja toimivat iskunvaimentimina, mahdollistaen nikamien liikkumisen ja suojaten selkärankaa kuormitukselta. Kun välilevyt rappeutuvat, niiden joustavuus ja iskunvaimennuskyky heikkenevät. Rappeutuminen johtaa ytimen kovettumiseen ja kalkkeutumiseen, jolloin ne voivat pullistua tai revetä, eli koira sairastuu välilevytyrään. Tämä voi aiheuttaa selkäydinkanavaan painetta, mikä johtaa koiralla kipuun, halvausoireisiin ja pahimmillaan eutanasiaan.

Myös muilla kuin kondrodystrofisilla koirilla esiintyy välilevyrappeumaa, mutta paljon myöhäisemmällä iällä. Tämä rappeutuminen on normaali ikääntymiseen liittyvä ilmiö. Koira voi sairastua välilevyntyrään, vaikka sillä ei ole CDDY-retrogeeniä, mutta CDDY tekee sairastumisesta huomattavasti todennäköisempää. Myös muilla geneettisillä ominaisuuksilla ja ympäristötekijöillä on vaikutusta välilevyntyrän syntymiseen todennäköisyyteen. Osalla kondrodystofisista roduista, välilevyntyriä esiintyykin huomattavasti enemmän kuin toisilla.

**Esimerkkejä kondrodystrofisista koiraroduista, CDDY esiintymisfrekvenssi yli 50 %:**

* Amerikancockerspanieli
* Basset hound
* Beagle 
* Cavalierkingcharlesinspanieli
* Clumberinspanieli
* Cockerspanieli
* Dandiedinmontinterrieri
* Fieldspanieli
* Kiinanharjakoira
* Mäyräkoirat
* Papillon
* Phalène
* Ranskanbulldoggi
* Skyenterrieri
* Walesinspringerspanieli
* Welsh corgi pembroke
* Welsh corgi cardigan
* Villakoira

## Katso myös

* Koiran välilevytyrä
* Välimuotoinen lanne-ristinikama
* Koiran osteokondroosi
* Patellaluksaatio
* Lonkkaniveldysplasia

## Lähteet
Jalkapallon Suomen Cup 1981

**Jalkapallon Suomen Cup 1981** oli cupin 27. järjestämisvuosi. Osanotto-oikeus siihen oli kaikilla seuroilla. Kilpailuun osallistui 302 joukkuetta joista 40 liiton sarjojen ulkopuolelta.
Loppuotteluun selvisivät Helsingin Jalkapalloklubi ja Kuusysi, ja se pelattiin Helsingin Pallokentällä. Ottelun voitti HJK 4-0.

## 1. kierros

### SM-sarjan ja 1.divisioonan joukkueet
1. kierroksella SM-sarjan ja 1.divisioonan joukkueista muodostettiin 12 otteluparia. Näiden otteluiden voittajat etenivät suoraan cupin 8. kierrokselle.

## Suomen Cupin ottelut 8.kierroksesta alkaen

14 rangaistuspotkukilpailu.

HJK:n kokoonpano:
Eero Virta, Olli Isoaho, Kalle Niemi, Ari Lehkosuo, Jari Europaeus, Jouko Soini, Juha Dahllund, Jari Rantanen, Pasi Rasimus, Atik Ismail, Pasi Jaakonsaari, Jari Parikka, Martti Holopainen.

## Lähteet
* 
* Suomen Cupin finaalit 
* Miesten Suomen Cupin mestarijoukkueet 1955-
Naji Talib

**Naji Talib** (1917 Nasiriyah, Irak – 23. maaliskuuta 2012) oli Irakin 52. pääministeri  1966–1967  Abd ar-Rahman al-Bazzazin jälkeen.

Talib oli syntyisin maata omistavasta luokasta. Hänen isänsä oli parlamentin jäsen. Talib opiskeli 1930-luvulla Britannian sotilasakatemiassa ja oli Britanniassa Irakin sotilasattaseana 1954–1955. Vuodesta 1958 alkaen hän oli eri alojen ministerinä, ja 1966 hän nousi pääministeriksi.

## Lähteet
Pasi Rautio

**Pasi Rautio** on suomalainen lentopallovalmentaja, joka on valmentanut niin miesten kuin naisten joukkueita. Hän on urallaan valmentanut muun muassa Viron miesten maajoukkuetta sekä ainoana suomalaisena miesten Lentopallon Mestareiden liigassa ESS Falck Pärnua. Rautio on miesten SM-liigassa valmentanut Napapiirin Pallokettuja sekä Tampereen Isku-Volleyta. Viimeiset kaudet hän on toiminut 1-sarjatasolla rovaniemeläisen naislentopallojoukkue Woman Volleyn ohjaajana. Woman Volley nousi Raution alaisuudessa kauden 2011–12 päätteeksi Mestaruusliigaan. Tätä ennen joukkue oli jo kaksi kertaa aiempina vuosina karsinut liigakarsinnoissa paikasta sekä voittanut 1-sarjan mestaruuden.
Gotthold Eisenstein

**Ferdinand Gotthold Max Eisenstein** (16. huhtikuuta 1823 Berliini, Saksa – 11. lokakuuta 1852 Berliini, Saksa) oli saksalainen matemaatikko. Hän oli erikoistunut  lukuteoriaan ja analyysiin ja todisti joitakin tuloksia, jotka olivat käsittämättömiä jopa Gaussille. Hän on julkaissut todistuksen resiprookkilaille.

Eisensteinin mukaan on nimetty muun muassa potenssisarjojen kertoimia koskeva Eisensteinin lause sekä eräs kompleksitason osajoukko, Eisensteinin kokonaisluvut.

Kuten Galois ja Abel ennen häntä, Eisensteinkin kuoli ennen kuin ehti täyttää 30. Hänen kaikki sisaruksensa kuolivat aivokalvontulehdukseen, johon hän itsekin sairastui mutta toipui. Kuolinsyy oli keuhkotuberkuloosi.

## Lähteet
Interstate 90

**Interstate 90** (**I-90**) on Seattlesta Bostoniin kulkeva Interstate-tie. Tie on 4&nbsp;861 kilometriä pitkä ja siten Interstate-teistä pisin. Se oli toiseksi kallein Interstate-tie: rakennuttaminen maksoi 7,5 miljardia dollaria. Tie kulkee kolmentoista eri osavaltion läpi: Washingtonin, Idahon, Montanan, Wyomingin, Etelä-Dakotan, Minnesotan, Wisconsinin, Illinois’n, Indianan, Ohion, Pennsylvanian, New Yorkin ja Massachusettsin. Tien varrella olevia kaupunkeja ovat mm. Seattle, Spokane, Billings, Sioux Falls, Chicago, Cleveland, Erie, Buffalo, Albany ja Boston.

## Lähteet
*
One Racing

**One Racing** on italialainen pikkuformulatalli. Vuonna 2009 tallin kuljettaja Daniel Mancinelli voitti kuljettajien mestaruuden Italian Formula Renault-sarjassa. Talli on kilpaillut myös Eurocup Formula Renault-sarjassa vuosina 2009-2011 vaihtelevalla menestyksellä. Vuonna 2011 talli kilpaili myös Formula Renault Alps-sarjassa sijoittuen kuudenneksi. Talli jatkaa sarjassa vuonna 2012.

## Lähteet
* http://www.driverdb.com/standings/129-2009/  (19. sija)
* http://www.driverdb.com/standings/129-2010/ (17. sija)
* http://www.driverdb.com/standings/129-2011/ (23. sija)
Centrum Balticum -säätiö

**Centrum Balticum -säätiö** tekee ja tukee Itämeren alueen laaja-alaista yhteistyötä. Centrum Balticum käynnistää julkista keskustelua ja tarjoaa foorumeita dialogille ja osaamisen vaihdolle. Tavoitteena on yhdistää Itämeren alueen monitasoista toimijakenttää ja toimia siltojen rakentajana asioiden ja toimijoiden välillä.

Centrum Balticum -säätiön perustivat vuonna 2007 Turun kaupunki, Turun yliopistosäätiö, Åbo Akademi, Turun kauppakorkeakoulun tukisäätiö, Porin kaupunki, Uudenkaupungin kaupunki, Rauman kaupunki, Vaasan kaupunki ja Varsinais-Suomen liitto. Säätiön toiminta jakautuu Centrum Balticumiin, Saaristomeren Suojelurahastoon ja Turku-prosessin sihteeristöön. Lisäksi Turun kaupunki on osoittanut Centrum Balticumille EU:n Itämeren alueen strategian HA Neighbours -toimen koordinointivastuun.

Käytännössä Centrum Balticum -säätiön toiminta koostuu hankkeista, julkaisuista ja tapahtumista. Hankkeissa keskus vastaa tavallisesti koordinointitehtävistä, sisällön kehittämisestä ja viestinnästä. Centrum Balticumin hankkeita ovat muun muassa EU:n Itämeren alueen strategian sisäistä ja ulkoista viestintää ylläpitävä ja kehittävä Let's Communicate -hanke sekä oikeudellinen osaamiskeskus Baltic Area Legal Studies BALEX. Centrum Balticumin tärkeimpiä julkaisuja ovat lähes 10 000 suomalaista viikoittain tavoittava Pulloposti-kolumnisarja ja politiikkasuosituksia päättäjille tarjoava Baltic Sea Region Policy Briefing -sarja. Tapahtumista tunnetuin on vuodesta 2008 järjestetty Itämeri-foorumi, joka kokoaa vuosittain noin 300 eri alojen asiantuntijaa keskustelemaan Itämeren alueen tilasta ja kehityksestä.

Säätiön ylintä päätäntävaltaa käyttää hallitus, jossa jokaisella perustajajäsenellä on oma edustajansa. Säätiön hallituksen puheenjohtajana toimii Turun kaupunginjohtaja Aleksi Randell ja varapuheenjohtajana Turun yliopiston vararehtori Riitta Pyykkö. Lisäksi säätiöllä on oma korkean tason kansainvälinen valtuuskunta, joka pohtii ja visioi Itämeren alueen tulevaisuutta yli 30 arvostetun vaikuttajan voimin. Valtuuskunta johtaa presidentti Tarja Halonen.

## Lähteet

 

## Aiheesta muualla
* Centrum Balticum -säätiö
* Saaristomeren suojelurahasto
* Turku-prosessi
* EU:n Itämeren alueen strategia
* HA Neighbours
* Baltic Area Legal Studies BALEX
National Academy of Medicine

**National Academy of Medicine** (NAM), vuoteen 2015 saakka *Institute of Medicine* (IoM), on Yhdysvaltain kansallinen lääketieteellinen akatemia. Sen tarkoituksena on kehittää kaikkien terveyttä edistämällä tiedettä, kiihdyttämällä terveydellistä tasa-arvoa, sekä tuottamalla riippumattomia ja luotettavia neuvoja kansallisesti ja kansainvälisesti. Vuonna 2021 NAMin puheenjohtaja on Victor Dzau.

NAMilla on yli 2&nbsp;200 jäsentä. Vuosittain valitaan enintään 90 uutta tavallista jäsentä ja 10 kansainvälistä jäsentä. valittujen tulee edustaa alansa kärkeä. Vähintään neljännes jäsenistä tulee olla sellaisia terveyden ja lääketieteen ammattikunnan ulkopuolisten alojen edustajia, jotka ovat tekemisessä terveyden ja lääketieteen kanssa - esimerkiksi luonnontieteiden, yhteiskuntatieteiden, laskennallisten tieteiden ja käyttäytymistieteiden, lakitieteen, hallinnollisten ja teknisten tieteiden parista.

National Academy of Medicine on perustettu vuonna 1970. Tiedeakatemian kotipaikka on Washington (DC). NAM voidaan ymmärtää myös yhdeksi vuonna 1863 Yhdysvalloissa perustetun National Academies of Sciences, Engineering, and Medicine -tiedeakatemian (Yhdysvaltain kansalliset tiedeakatemiat) seuraajaksi. Yhdysvaltain muut kansalliset akatemiat ovat nykyään Yhdysvaltain kansallinen tiedeakatemia ja National Academy of Engineering. 

Näiden kolmen kansallisen akatemian ohjelmaneuvostot tunnetaan yhteisnimellä Kansallinen tutkimusneuvosto.

## Lähteet
Viestijuoksun Suomen-mestaruuskilpailut 2010

**Viestijuoksun Suomen-mestaruuskilpailut 2010** järjestettiin 10.–11. heinäkuuta Pedersöressä.

## Yleisen sarjan mitalistit
### Miehet

### Naiset

## Lähteet
*http://live.time4results.com/yu/2010/smviestit/
Kun kyyhkyset katosivat

**Kun kyyhkyset katosivat** on Sofi Oksasen vuonna 2012 ilmestynyt romaani. Se on Oksasen Viron lähihistoriaa käsittelevän Kvartetti-sarjan kolmas osa. Sarjan edelliset osat ovat *[[Stalinin lehmät]]* (2003) ja Finlandia-palkinnon saanut *[[Puhdistus]]* (2008). Kirjan kustansi Like. Kirjan tapahtumat sijoittuvat 1930–1960-luvuille. Kirjasta otettiin ennätyksellisen suuri sadantuhannen kappaleen ensipainos. Teoksesta on sovitettu Oksasen itsensä dramatisoima samanniminen näytelmä, jonka kantaesitys oli Kansallisteatterissa marraskuussa 2013. Toinen sovitus nähtiin Tarton Vanemuinessa. Kolmas sovitus, suomalais-virolainen yhteisproduktio, jonka ohjasi Priit Pedajas, sai ensi-iltansa tammikuussa 2016 Kuopion kaupunginteatterissa.

## Vastaanotto
Ensimmäisissä arvioissa teosta pidettiin kiinnostavana mutta *Puhdistukseen* verrattuna vaikeana, sillä sen kuviot asettuvat paikalleen vasta lopussa. *[[Helsingin Sanomat|Helsingin Sanomissa]]* kriitikko Antti Majander sanoi, että toinen lukukerta on antoisa, ja ”ko­mea kir­jal­li­nen som­mi­tel­ma pää­see oi­keuk­siin­sa”. *[[Aamulehti|Aamulehden]]* Juhani Branderin mukaan kiintoisinta on Oksasen taito kuvata selviytymistilan varassa eläviä ihmisiä, jolloin näiden pinnanalaiset taipumukset tulevat esille. Näytelmäversio sai *Helsingin Sanomien* kriitikolta negatiivisen arvostelun.

## Käännökset
Kirjan käännösoikeudet on myyty useaan maahan, muun muassa Viroon, Pohjoismaihin, Espanjaan, Ranskaan, Saksaan, Tšekkiin ja Ukrainaan. Yhdysvalloissa sen julkaisi merkittävä kustannusyhtiö Knopf.

Teoksen on virontanut virolainen kirjailija Jan Kaus, joka on kertonut korjanneensa muutamia yksityiskohtia pikkutarkkojen virolaisten lukijoiden vuoksi, sillä Kausin mukaan ”Virossa osa lukijoista jää ikään kuin tekstin pinnalle”.

## Lähteet

## Aiheesta muualla
*Kun kyyhkyset katosivat – taustaa, sanastoja ym.
* 
* Sofi Oksasen haastattelu Prosak-proosaklubilla, Kirjastokaista-video.
* Johanna Mitjonen: Kympin kirjailija. Ylioppilaslehti 31.8.2012.
* Sofioksanen.com: Kun kyyhkyset katosivat
Ville Wendelin

**Ville Wendelin** (s. 14. toukokuuta 1990 Turku) on suomalainen pikajuoksija. Hän edustaa Turun Urheiluliittoa ja häntä valmentavat Jaakko Erkinheimo ja Jani Ratia.

Wendelin on voittanut aikuisten ulkoratojen SM-kisoista yhdeksän mitalia; kaksi hopeaa ja yhden pronssin 400 metrin juoksusta sekä kaksi hopeaa 4&nbsp;×&nbsp;100 metrin viestistä ja kolme hopeaa ja yksi pronssi 4&nbsp;×&nbsp;400 metrin viestistä. Sisäratojen SM-kilpailuista hän on saavuttanut pronssia 200 metrin juoksussa 2013 ja pronssia 400 metrin juoksussa 2015. Kansainvälisellä tasolla hänen paras saavutuksensa on pronssi Euroopan nuorten olympiafestivaalien 400 metriltä 17-vuotiaiden sarjasta vuodelta 2007. Helsingin EM-kilpailuissa 2012 Wendelin juoksi 400 metrin alkuerissä ajan 46,66&nbsp;s mutta hänet hylättiin ratarikon vuoksi. Hän voitti Pohjolan mestaruudet 200 ja 400 metrin matkoilla vuonna 2012.

Wendelinin ennätyksiä ulkoradoilla ovat 100 metrillä 10,75, 200 metrillä 21,62 ja 400 metrillä 47,21 sekä sisäradoilla 60 metrillä 6,96, 200 metrillä 21,99 ja 400 metrillä 48,15. Juniori-ikäisenä hän rikkoi useita yleisurheilun Suomen ikäkausiennätyksiä, muun muassa 150 metrillä (9-vuotiaiden SE 22,16 ja 11-vuotiaiden SE 20,21), 200 metrillä (11-vuotiaiden SE 27,27 ja 15-vuotiaiden ylipitkän radan halli-SE 23,44), 300 metrillä (15-vuotiaiden SE 35,61 ja 15-vuotiaiden halli-SE 36,89) ja 400 metrillä (15-vuotiaiden SE 50,58).

## Lähteet
Jouko Vuorinen

**Jouko Ensio Vuorinen** (16. lokakuuta 1910 Turku – 25. tammikuuta 1997 Lohja) oli maaperätutkija ja Maatalouden Tutkimuskeskuksen ylijohtaja. Hän valmistui agronomiksi Helsingin yliopistosta vuonna 1937, väitteli maatalous- ja metsätieteiden tohtoriksi 1939 (arvo 1940) ja sai riemutohtorin arvon Maatalous-metsätieteellisen tiedekunnan tohtorinpromootiossa 1990.

Vuorinen aloitti heti valmistumisensa jälkeen Maatalouden koelaitoksen (nyk. Maa- ja elintarviketalouden tutkimuskeskus, MTT) maantutkimusosaston kemistinä (1937-), toimi agrogeologina (1942-) ja osastonjohtajana ja professorina (1947-) ja nimitettiin silloisen Maatalouden tutkimuskeskuksen ylijohtajaksi (1960–1973). Hänellä oli keskeinen osuus sen prosessin valmistelussa, jolla tutkimuskeskus siirtyi hallitusti Jokioisiin Tikkurilasta. Eläkepäivinään hän halusi panna teorian käytäntöön ja hankki Alitalon tilan Lohjansaaresta ja viljeli sitä vaimonsa kanssa 15 vuotta muuttaen rappiotilan nykyaikaiseksi omenanviljelytilaksi. Hänellä oli runsaasti yhteyksiä ulkomaille Amerikasta Japaniin asti, ja hän oli mm. Neuvostoliiton maatalousakatemian ulkomainen jäsen (1967).

Vuorinen oli sodassa autokomppanian päällikkönä ja yleni reservin majuriksi. Aimo Turusen kanssa he olivat viimeiset suomalaiset, jotka lähtivät sodan lopussa Petroskoista 1944. 

Vuorisella oli olennainen osuus Suomen maatalousmaiden kartoituksessa ja maaperän analysoinnissa. Hän oli viljavuustutkimuksen kehittäjä ja alullepanija Suomessa 1940-luvulla ja oli myös mukana perustamassa Viljavuuspalvelu Oy:tä, joka tekee viljelijöille maaperäanalyyseja. Tätä työtä hän teki myös kansainvälisesti mm. YK:n maatalousjärjestön FAO:n Euroopan maatalouskomission toimeenpanevan komitean jäsenenä ja sen maaperäkartoitusryhmän jäsenenä ja puheenjohtajana.

Vuorinen toimi lukuisissa kansalaisjärjestöissä ja yhdistyksissä. Näistä tärkein ja pitkäaikaisin oli Suomen Luterilaisen Evankeliumiyhdistyksen johtokunnan jäsenyys (1942–1981) ja ennätyspitkä puheenjohtajuus (1947–1981). Maltillinen ja tasapainottava Vuorinen oli keskeinen tekijä siinä, että liike ei hänen aikanaan joutunut sellaisiin ristiriitoihin mm. naispappeuskysymyksissä ja ahtaassa kirjaimellisessa raamatuntulkinnassa, joka on leimannut sitä hänen kautensa jälkeen. Hän toimi useissa kirkon ja kristillisten järjestöjen luottamustoimissa. Vuorinen oli myös raittiusmies, joka toimi mm. Kansalaisjärjestöjen raittiustoiminnan keskusliiton hallituksen jäsenenä (1956–1970). Hän oli Yleisradion ohjelmaneuvoston jäsen 1950–1955 ja toimi puutarhajärjestöissä, mm. Hedelmänviljelijäin yhdistyksen (1954–1970) puheenjohtajana.

## Lähteet

* Otavan Iso Tietosanakirja, osa 10. Otava 1965.
* Kuka kukin on 1978. Otava 1978. .

### Viitteet
Pauliina Laamanen

**Pauliina Laamanen** (s. 10. lokakuuta 1984 Savonlinna) on suomalainen keihäänheittäjä. Hän edusti Savonlinnan Rientoa ja hänen valmentajanaan toimi Jarmo Hirvonen. Aikuisten SM-kisoista Laamanen saavutti pronssia talviheittojen SM-kilpailuissa 2007 ja lisäksi hänellä on yksi SM-kulta alle 20-vuotiaiden sarjasta ja neljä kultaa alle 23-vuotiaiden sarjasta. Virallisissa kilpailuissa hän ei ole kilpaillut vuoden 2008 jälkeen. Ennätyksensä 57,13 hän heitti vuonna 2007.

## Lähteet
Jouni Waldén

**Jouni Antero Waldén** (s. 9. tammikuuta 1982 Kuopio) on suomalainen diplomi-insinööri ja entinen kiekonheittäjä. 

Hän aloitti yleisurheilu-uransa Kuopion NMKY:n riveissä, josta siirtyi edustamaan Ikaalisten Urheilijoita vuonna 2005. Vuosina 2002–2013 häntä valmensi Anssi Mäkinen ja vuodesta 2013 lähtien hän on valmentanut itse itseään.

Aikuisten SM-kisoista hän on saavuttanut kultaa Kalevan kisoissa 2013 ja hopeaa 2011, 2012, 2014 ja 2015 sekä pronssia 2009. Alle 23-vuotiaiden SM-kisoista Waldén on voittanut kultaa 2003 ja hopeaa 2004.

Hänen ennätyksensä 61,95&nbsp;m on vuodelta 2014. 

Siviilitöinään Waldén toimii Kangasalla rakennusliike Tikirak Oy:n toimitusjohtajana ja osaomistajana. Aiemmin hän toimi rakennusliike Visura Oy:n varatoimitusjohtajana.

## Lähteet
Sini Hentilä

**Sini Sofia Helena Hentilä** (o.s. **Kiiski**, s. 5. maaliskuuta 1990 Laitila) on suomalainen keihäänheittäjä. Hän edustaa Laitilan Jyskettä ja hänen valmentajinaan ovat toimineet hänen isänsä Jari Kiiski ja vuosina 2008–2010 mukana ollut Kimmo Kinnunen. Juniorivuosinaan hän harrasti monipuolisesti eri yleisurheilulajeja, mutta keihäänheitto on ajan saatossa muodostunut hänen päälajikseen. Hän on myös voittanut pronssia 17-vuotiaiden MM-kisoissa vuonna 2007. Kiiski on heittänyt ennätyksekseen 54,77&nbsp;m vuonna 2010.

## Lähteet
Püspökladány

**Püspökladány** on noin 14&nbsp;300 asukkaan kaupunki Koillis-Unkarissa, Hajdú-Biharin läänissä. Se sijaitsee Debrecenin lounaispuolella kolmen alueen, Sárrétin, Hortobágyn ja Nagykunságin yhtymäkohdassa. Kaupunki on tärkeä liikenteellinen solmukohta Budapestista Záhonyyn kulkevan valtatie 4:n ja Romaniasta Biharkeresztesiin kulkevan valtatie 42:n välillä. 

Püspökladány on ollut Hämeenlinnan ystävyyskaupunki vuodesta 1987.

## Lähteet

## Aiheesta muualla
* Kaupungin verkkosivusto
Tetrasykliset masennuslääkkeet

**Tetrasykliset masennuslääkkeet** ovat ryhmä masennuslääkkeitä. Luokittelu pohjautuu Achté & Tammisen teokseen Psykiatrian käsikirja, joka on vuodelta 1998. Mirtatsapiini on kuitenkin mianseriinin pyridiinianalogi, joten lukeutunee tähän samaan ryhmään. Mirtatsapiini on luokiteltu myös NaSSA-lääkkeenä (Noradrenergic and specific serotonergic antidepressants). Kari Siimeksen teos luokittelee mianseriinin ja mirtatsapiinin samaan ryhmään (NaSSA).

Tetrasykliset lääkeaineet kehitettiin turvallisemmiksi tuotteiksi käyttää, kuin niiden edeltäjät: trisykliset masennuslääkkeet. Nämä aiheuttavat muun muassa antikolinergisia sivuoireita sekä ovat yliannosteltuina jopa hengenvaarallisia. Niillä on myrkyllinen vaikutus verenkiertoelimistöön suurilla annoksilla.

* Maprotiliini (*Ludiomil*)
* Mianseriini (*Miaxan*, *Tolvon*)
* Mirtatsapiini (alk. *Remeron*, sittemmin lukuisia rinnakkaisvalmisteita)

## Lähteet
* Kari Siimes: SSRI - Onnenpilleri vai aikapommi?, Mielikirjat, 2003, Kuopio (s. 79-80) 
* Achte & Tamminen: Psykiatrian käsikirja, Recallmed, 1998, Jyväskylä (s. 414)
Noora Toivo

**Noora Toivo** (s. 29. kesäkuuta 1989 Toijala) on urheilu-uransa vuonna 2020 lopettanut suomalainen aitajuoksija. Hän edusti kilpa-urallaan Toijalan Vauhtia ja hänen valmentajanaan toimivat isäpuolensa Robin Millard vuosina 2001–2011 sekä 2014–2020 ja Juha Sainio 2011–2014. Aitajuoksujen lisäksi Toivo juoksi myös sileitä pikamatkoja.

Kalevan kisoissa 2013 Toivo saavutti pronssia 400 metrin aidoissa. Hän juoksi vuonna 2010 ulkoradoilla kultaa 4&nbsp;×&nbsp;400 metrin viestijuoksusta ja pronssia 4&nbsp;×&nbsp;100 metrin viestijuoksusta. Sisäradoilla Toivo on voittanut 300 metrin aitajuoksussa kultaa (2012) ja hopeaa (2008), pronssia 400 metrin aitajuoksussa (2009) sekä hopeaa 400 metrin juoksussa (2012).

Myös Toivon kaksoissisko Nelli Toivo on pikajuoksija, sekä siskopuoli Emma Millard aitajuoksija.

### Urheilu-uran jälkeen
Toivo työskentelee Ylen urheilutoimittajana.

Toivo osallistui Farmi-tosi-tv-ohjelmaan vuonna 2021 ja Erikoisjoukot-tosi-tv-ohjelmaan vuonna 2025.

## Yksityiselämä
Toivolla on diagnosoitu IBD-suolistosairaus, joka alkoi oireilla jo vuonna 2019. Hänellä on yksi lapsi.

## Lähteet

## Aiheesta muualla
*Noora Toivon verkkosivut
Nelli Toivo

**Nelli Toivo** (s. 29. kesäkuuta 1989 Toijala) on suomalainen pikajuoksija. Hän edusti urheilu-urallaan Toijalan Vauhtia ja hänen valmentajinaan toimivat Robin Millard, Heikki Lehti sekä Juha Sainio. Aikuisten SM-kisoista hän saavutti pronssia 4&nbsp;×&nbsp;100 metrin viestijuoksusta ja kultaa 4&nbsp;×&nbsp;400 metrin viestijuoksusta.

Myös hänen kaksoissiskonsa Noora Toivo on pikajuoksija, sekä siskopuoli Emma Millard 400m aitajuoksija.

## Lähteet
Viestijuoksun Suomen-mestaruuskilpailut 2011

**Viestijuoksun Suomen-mestaruuskilpailut 2011** järjestettiin 9.–10. heinäkuuta Tuusulassa.

## Yleisen sarjan mitalistit
### Miehet

### Naiset

## Lähteet
*http://live.time4results.com/yu/2011/smviestit/
Lee Unkrich

**Lee Unkrich** (s. 8. elokuuta 1967) on yhdysvaltalainen elokuvaohjaaja, leikkaaja ja käsikirjoittaja. Unkrich on työskennellyt vuodesta 1994 Pixarin animaatiostudiolla, ensin leikaajana ja myöhemmin ohjaajana. Unkrich on toiminut apuohjaajana elokuvissa *[[Toy Story 2]]*, *[[Monsterit Oy]]* ja *[[Nemoa etsimässä]]*. Hänen ensimmäinen oma ohjaustyö,  *[[Toy Story 3]]*, palkittiin parhaan animaatioelokuvan Oscar-palkinnolla vuonna 2011.

## Filmografia
* *Prison Stories: Women on the Inside* (1991) (TV)
* *[[Silk Stalkings]]* (1991) (televisiosarja)
* *[[Renegade (TV series)|Renegade]]* (1993) (televisiosarja)
* *Betrayed by Love* (1994) (TV) 
* *Separated by Murder *(1995) (TV) (leikkaaja)
* *[[Toy Story – leluelämää]]* (1995) (leikkaaja)
* *[[Ötökän elämää]]* (1998) (leikkaaja)
* *[[Toy Story 2]]* (1999) (apuohjaaja, leikkaaja)
* *[[Monsterit Oy]]* (2001) (apuohjaaja, leikkaaja)
* *[[Nemoa etsimässä]]* (2003) (apuohjaaja, leikkaaja)
* *[[Autot]]* (2006) (leikkaaja)
* *[[Rottatouille]]* (2007) (leikkaaja)
* *[[Toy Story 3]]* (2010) (ohjaaja) (BAFTA) (Oscar-palkinto)

## Aiheesta muualla
*
Kristiina Auno

**Kristiina Auno** (s. 11. helmikuuta 1989 Kajaani) on suomalainen aitajuoksija. Hän edustaa Kuivasjärven Auraa ja hänen valmentajanaan toimii Anne Karvinen-Poutanen. Aunon päämatka on 400 metrin aitajuoksu, mutta hän on kilpaillut myös muilla juoksumatkoilla 100 metrin juoksusta 1&nbsp;500 metrin juoksuun. Aikuisten SM-tasolla hän on voittanut ulkoradoilla pronssia 400 metrin aitajuoksussa ja sisäradoilla pronssia 300 metrin aitajuoksussa.

## Lähteet
Mississippi (täsmennyssivu)

**Mississippi** tarkoittaa seuraavia asioita:

## Maantiede
;Yhdysvallat
* Mississippi, osavaltio
* Mississippi, joki
* Mississippin piirikunta, Arkansas
* Mississippin piirikunta, Missouri

;Kanada
* Mississippi River, joki Ontariossa
* Mississippi Lake, järvi Ontariossa

## Elokuva ja televisio
* *[[Mississippi (elokuva)|Mississippi]]*, yhdysvaltalainen elokuva vuodelta 1935
* *[[The Mississippi]]*, yhdysvaltalainen televisiosarja

## Musiikki
* Mississippi Joe Callicott, yhdysvaltalainen bluesmuusikko
* Mississippi John Hurt, yhdysvaltalainen bluesmuusikko
* *[[Mississippi: The Album]]*, David Bannerin albumi
* Mississippi, australialainen rockyhtye
* ”Mississippi”, Charlie Danielsin kappale
* ”Mississippi”, Bob Dylanin kappale
* ”Mississippi”, Pussycatin kappale.

## Muuta
;Yhdysvaltain laivasto
*USS Mississippi (1841) 12-tykkinen siipiratashöyrylaiva 
*USS Mississippi (BB-23) Mississippi-luokan taistelulaiva
*USS Mississippi (BB-41), New Mexico -luokan taistelulaiva
*USS Mississippi (CGN-40), Virginia-luokan ydinkäyttöinen ohjusristeilijä
*USS Mississippi (SSN-782), Virginia-luokan ydinsukellusvene
Simo Pälli

**Simo Pälli** (17. joulukuuta 1906 Niemelänkylä, Ylivieska – 1. tammikuuta 1984 Ylivieska) oli suomalainen itseoppinut taidemaalari.

Pällin vanhemmat olivat Uhtualta kotoisin olleet Feodor Nikifarovits Pällijeff ja Irene Semenovna Afanasjeff. Pällin isä piti pientä kyläkauppaa Niemelänkylässä. Hän pääsi kansakoulusta 1919 ja alkoi sitten harrastaa piirtämistä ja maalaamista saaden aluksi ohjausta Paavo-veljeltään joka oli käynyt Turun piirustuskoulua.

Pälli toimi vapaana taiteilijana jo vuodesta 1924 lähtien. Hänen tuotantoonsa kuului muotokuvia, maisemamaalauksia ja piirustuksia. Pälli teki 1930-luvulla useita maalausmatkoja polkupyörällä Lappiin ja Petsamoon sekä kiersi myymässä taulujaan yhdessä veljensä Teron kanssa. Ensimmäisen oman näyttelynsä hän piti 1945 Oulussa ja hän osallistui sitten useisiin yhteisnäyttelyihin. Oman kämppäateljeensa Pälli rakensi 1953 Ylivieskaan.

Pälli sai Pohjois-Pohjanmaan rahaston palkinnon 1970, Ylivieskan kaupungin taidepalkinnon 1975 ja valtion taiteilijaeläkkeen 1976. Hän jatkoi maalaamista vuoteen 1982 saakka.

Simo Pälli oli naimisissa vuodesta 1934 Helvi Pohjolan kanssa. Heillä oli kahdeksan lasta, joista tunnettuja ovat taidemaalari Seppo Pälli, valokuvaaja Mauno Pälli ja viulutaiteilija Olavi Pälli.

## Lähteet
* KirjastoVirma : kuvataiteilijat : Simo Pälli 
*
Emma Montell

**Emma Montell** (s. 29. lokakuuta 1981 Ylitornio) on suomalainen entinen aitajuoksija. Hänen päämatkansa oli 100 metrin aitajuoksu, mutta hän kilpaili myös muilla pikajuoksumatkoilla. Montell edusti Aavasaksan Urheilijoita ja hänen valmentajanaan toimi hänen isänsä Markku Montell. Aikuisten SM-kisoista hän voitti ulkoradoilta kaksi pronssia 100 metrin aitajuoksussa ja sisäradoilta kultaa ja kaksi hopeaa 60 metrin aitajuoksussa.

Myös hänen siskonsa Annu Montell on entinen yleisurheilija.

## Lähteet
Jalkapallon I divisioonan kausi 1981

**Jalkapallon I divisioonan kausi 1981** oli Suomen jalkapallon toiseksi korkeimman sarjatason kausi. Kausi jakautui kahteen vaiheeseen. Runkosarjan jälkeen neljä parasta siirtyi karsimaan Mestaruussarjan paikoista. Kahdeksan jäljelle jäänyttä jatkoi I divisioonan loppusarjassa, johon saivat mukaansa runkosarjan puolitetut pisteet.

Maalikuninkuuden voitti Oulun Työväen Palloilijoita edustanut Wladyslaw Dabrowski, joka teki kauden aikana 26 maalia. Se säilyi Suomen toiseksi korkeimman sarjatason maaliennätyksenä vuoteen 2014 saakka, jolloin ennätyksen rikkoi FC Hakan Kalle Multanen.

## Runkosarja

Uusinta Nokialla: JyP-77 - Honka 1-5.

Neljä parasta karsimaan Mestaruussarjan neljän heikoimman kanssa.

### Yleisömäärät

## 1. divisioonan loppusarja

### Yleisömäärät

## Lähteet
*

### Viitteet
Aavasaksan Urheilijat

**Aavasaksan Urheilijat** (lyhenne **AavU**) on vuonna 1937 Ylitorniolla perustettu urheiluseura. AavU on yleisseura ja sen lajivalikoimiin kuuluvat hiihto, yleisurheilu, painonnosto, jalkapallo, ilma-aseampumaurheilu ja kuntoliikunta. Tunnettuja AavU:n riveissä urheilleita ovat muun muassa. Sami Jauhojärvi, Emma Montell, Annu Montell ja Ida Aidanpää.

## Aikaisemmat lajit
### Pesäpallo
Pesäpallo oli mukana seuran lajivalikoimassa 1950- ja 1960-luvulla. Aavasaksan Urheilijat aloitti pesäpallon Lapin piirin maakuntasarjassa vuonna 1953. Korkeimmillaan seuran joukkue pelasi toiseksi korkeimmalla sarjatasolla, suomensarjassa, kaudella 1955. Viimeisin kausi maakuntasarjassa oli vuonna 1966.

## Lähteet

## Aiheesta muualla
*Seuran kotisivut
Annu Montell

**Annu Maaria Montell** (s. 7. toukokuuta 1976 Ylitornio) on suomalainen entinen seitsenottelija. Hän edusti Aavasaksan Urheilijoita ja hänen valmentajanaan toimi hänen isänsä Markku Montell. Aikuisten tasolla hän voitti ulkoratojen SM-kilpailuissa viisi mitalia: pronssia korkeushypyssä ja kolme hopeaa ja yhden pronssin seitsenottelussa. Sisäratojen SM-kilpailuista Montell voitti kaksi hopeaa ja kaksi pronssia viisiottelussa. Montell on myös seitsenottelun nuorten Euroopan mestari vuodelta 1995, ja samassa kilpailussa Katja Ripatti oli kolmas.  Hän ei ole kilpaillut virallisissa kilpailuissa vuoden 2004 jälkeen. Hänen ennätyksensä seitsenottelussa on 5931 pistettä, mikä oikeuttaa Suomen kaikkien aikojen tilastossa (heinäkuussa 2022) sijaan 13.

Myös hänen siskonsa Emma Montell on entinen yleisurheilija.

## Lähteet
Iivari Halttu

**Iivari (Kaarlo Isak Antinpoika) Halttu** (1. tammikuuta 1894 Haukipudas – 8. heinäkuuta 1951 Alatornio) oli suomalainen itseoppinut taidemaalari.

Haltun vanhemmat olivat Kuivaniemen entinen kunnankirjuri Antti Halttu ja Iida Kustaava Halttu.

Iivari Halttu muutti 1917 Haukiputaalta ensin Alatorniolle ja sitten Kuivaniemelle. Hän asui yksin mökissään ja myi maalaamiaan tauluja lähiympäristön asukkaille sekä teki myös maataloustöitä taloissa. Haltun tunnetuin maalaus on 1941 valmistunut Kuivaniemen kirkon alttaritaulu *Jeesus tyynnyttää myrskyn*, joka on pienen kuvan pohjalta tehty jäljennös Pietarin Aleksanteri Nevskin luostarin kirkossa olevasta taulusta.

Halttu muutti 1940-luvun lopulla Alatorniolle, jossa hän sitten kuoli 57-vuotiaana.

## Lähteet
* KirjastoVirma : kuvataiteilijat : Iivari Halttu
Kertomus näkevistä

**Kertomus näkevistä** (Ensaio sobre a Lucidez) on Nobel-palkitun kirjailijan José Saramagon teoksen *[[Kertomus sokeudesta]]* sisarteos.

## Juoni
Kertomus näkevistä tapahtuu neljä vuotta valkotaudin alkamisesta. Kirja jakautuu kahteen osaan. Alussa kuvataan maan vaaleja, joissa suurin osa pääkaupungin asukkaista äänestää tyhjää. Vaikka vaalit uusitaan, on tyhjää äänestäneiden osuus 83&nbsp;%. Valtaeliitti tulkitsee sen kapinoinniksi, ja maan armeija saartaa pääkaupungin kapinan kukistamiseksi. Protesti on kuitenkin niin passiivinen, että kapinan johtajia ei tiedetä. Pääkaupungin pormestari eroaa virastaan, kun häntä painostetaan. Valtaapitävät yrittävät kukistaa kapinan vakoilemalla, valehtelemalla, räjäyttämällä metroaseman, mutta tilanne ei muutu.

Toisessa osassa tavataan edellisestä romaanista tutut henkilöt. Silmälääkärin vaimo oli edellisessä romaanissa näkönsä säilyttänyt. Hänen ympärilleen oli muodostunut ihmisjoukko, jota aletaan epäillä kapinan johtoryhmäksi. Heidän peräänsä lähetetään salamurhaaja.

Kirjailija pohtii teoksessaan, että demokratiassakin voi olla sellaista tyytymättömyyttä, jonka kapinointia valtaeliitti ei osaa kanavoida järkeviin uomiin. Vastatoimet ovat ylimitoitettuja.

## Lähteet
Sjuksköterskeföreningen i Finland

**Sjuksköterskeföreningen i Finland** ('Suomen sairaanhoitajataryhdistys') on vuonna 1898 perustettu ruotsinkielinen sairaanhoitajien järjestö Suomessa. Järjestö on Pohjoismaiden ensimmäinen sairaanhoitajien järjestö.

## Järjestön puheenjohtajat
Järjestön puheenjohtajina ovat toimineet: 
*Anna Falcken 1897–1901 
* Hilda Montin 1901–1903
* Olga Öhqvist, o.s. Lackström 1903–1904
* Ellen Jansson, o.s. Ekblom 1904–1905
* Sophie Mannerheim 1905–1926
* Emma Åström 1926–1934
* Rachel Edgren 1934–1952)
* Maj-Lis Juslin 1952–1962
* Annemarie van Bockhoven 1962–1968
* Valborg Louhisto 1969
* Brita Rönnberg 1970–1972
* Laila Tolonen 1973–1975
* Ragnborg Peltoniemi 1976–1977
* Anita Hannusas 1978–1993
* Märta Marjamäki 1993–2002
* Ann-Helén Sandvik 2002–2008
* Christel Roberts 2008–2014
* Annika von Schantz 2014–

## Lähteet

## Aiheesta muualla
*Järjestön kotisivut
*Järjestön historiikki
Mauri Kaattari

**Mauri Antero Kaattari** (s. 6. helmikuuta 1986 Himanka) on suomalainen kymmenottelija, joka edustaa Himangan Urheilijoita. Häntä valmentavat Kimmo Perkkiö ja Tapani Haapakoski.

Kaattari voitti kymmenottelun 19-vuotiaiden EM-pronssia vuonna 2005 tuloksella 7427. Kalevan kisoissa Kaattari on voittanut kymmenottelussa SM-kultaa vuonna 2013 ja hopeaa vuonna 2011. Hän on voittanut myös pronssia kolmiloikassa vuonna 2009 ja korkeushypyssä vuonna 2014.

Sisäratojen SM-kisoissa Kaattari on saavuttanut kaksitoista mitalia; korkeushypyssä kultaa 2015, hopeaa 2005 (jaettu 2. sija), 2012, 2013 ja 2016 sekä pronssia 2009, 2011 ja 2014 sekä seitsenottelusta kultaa 2013 ja hopeaa 2010, 2011 ja 2014.

Kaattarin ennätys kymmenottelussa on 7&nbsp;333 pistettä (28.7.2013). Hänen korkeushyppyennätyksensä on ulkoradoilla 217&nbsp;cm (2005) ja hallissa 216&nbsp;cm (2013). Kaattarin seiväshyppyennätys on ulkona 510&nbsp;cm (2005) ja hallissa 500&nbsp;cm (2008). Kolmiloikassa hänen ennätyksensä on ulkona 15,37&nbsp;m (2007).

## Lähteet
Jasmin Showlah

**Jasmin Susanna Showlah** (s. 30. toukokuuta 1989 Helsinki) on suomalainen pikajuoksija, joka edustaa HIFK:ta. Showlahia valmentaa Lars Fagerholm. Hänen valmentajanaan toimi 2019–2022 Olli-Pekka Mykkänen ja 2013–2019 Atte Pettinen. Sitä ennen Showlahia valmensi Anne Suoranta. 

## Saavutukset
Aikuisten SM-kilpailuista Showlah on saavuttanut ulkoradoilta hopeaa 100 metrin juoksusta (2010) sekä kolme kultaa, neljä hopeaa ja kaksi pronssia 4 × 100 metrin viestijuoksusta ja yhden hopean 4 × 400 metrin viestijuoksusta. Sisäratojen SM-kilpailuissa hän on saavuttanut 60 metrin juoksussa kultaa 2016 ja kolme pronssia, 200 metrin juoksussa yhden hopean sekä viestijuoksussa kultaa 2017, kolme hopeaa ja yhden pronssin.

Ainoa arvokisaedustus Showlahilla on 19-vuotiaiden MM-kisoissa vuonna 2008, jossa hän juoksi 100 metrin alkuerissä 37. sijalle ajalla 12,08.

## Henkilökohtaiset ennätykset
:Lähde: Tilastopaja

### Ulkoradat

### Sisäradat

## Lähteet

## Aiheesta muualla
* 
*
Hyundai Motor Group

**Hyundai Motor Group** on eteläkorealainen monialayritys ja Hyundai Motor Companyn emoyhtiö. Roots perustettiin ensimmäisen kerran vuonna 1967 nimellä Hyundai Motor Company.

## Aiheesta muualla
*Virallinen sivusto
Matilda Bogdanoff

**Aleksiina Laura Matilda Bogdanoff** (s. 8. lokakuuta 1990) on suomalainen aitajuoksija ja pituushyppääjä. Hän edustaa HIFK:ta ja on ollut Anne Suorannan valmennettavana vuodesta 2010 lähtien. Sanna Saarman oli mukana valmennuksessa 2013 ja Tiia Hautala 2013–2015. Bogdanoffin kasvattajaseura on Riihimäen Kisko, jossa häntä valmensi Hannu Bogdanoff.

Aikuisten SM-kisoissa Bogdanoff on voittanut ulkoradoilla pituushypyssä kultaa vuosina 2013 ja 2017, hopeaa vuosina 2012, 2015 ja 2016 sekä 100 metrin aitajuoksussa hopeaa 2015 ja kolmesti pronssia (2012–2014). Lisäksi hän on voittanut 4&nbsp;×&nbsp;100 metrin viestijuoksussa kolmesti kultaa (2011, 2013 ja 2016), kerran hopeaa (2012) ja kerran pronssia (2018). Sisäradoilla Bogdanoff on saavuttanut 60 metrin aitajuoksussa kaksi hopeaa (2014 ja 2016) ja kolme pronssia (2008, 2012 ja 2019).

Bogdanoff saavutti vuonna 2011 Pohjolan mestaruuspronssia seitsenottelussa 22-vuotiaiden sarjassa. Hänellä on myös useita nuorten maaottelu- ja arvokisaedustuksia. Aikuisten arvokilpailuissa hän on karsiutunut 2014 alkuerissä Sopotin MM-hallikilpailuissa juostuaan 60 metrin aitajuoksussa ennätyksensä 8,12 ja Zürichin EM-kilpailuissa 100 metrin aitajuoksussa. Hän voitti 100 metrin aitajuoksun Suomi–Ruotsi-maaottelussa 2015. Hän karsiutui välierissä Glasgow'n EM-hallikilpailuissa 2019.

Bogdanoffin ennätys 100 metrin aitajuoksussa on Jämsässä 27. kesäkuuta 2019 juostu 13,11. Pituushypyn ennätyksensä 635&nbsp;cm hän hyppäsi Lahdessa 9. kesäkuuta 2017. 60 metrin aidat hän on juossut hallissa aikaan 8,03 Helsingissä 19. tammikuuta 2020.

## Lähteet
Ahmattiahvenet

**Ahmattiahvenet** (Champsodontidae) on lyhtyahvenkalojen lahkon kalaheimo, joka elää indopasifisen merialueen syvissä vesissä.

## Lajit ja anatomia
Ahmattiahventen heimoon kuuluu vain yksi suku ***Champsodon*** ja siinä 13 lajia, muiden muassa ahmattiahven (*Champsodon vorax*). Ahmattiahvenet ovat pitkulaisia ja suuripäisiä mutta pienikokoisia kaloja, jotka kasvavat 15&ndash;40 cm pitkiksi. Niillä on kaksi selkäevää, etummainen on lyhyt ja piikikäs ja taaempi pidempi ja pehmeäruotoinen, ja myös peräevä on hyvin pitkä. Vatsaevät ovat pitkät ja sijaitsevat pienikokoisia rintaeviä edempänä. Suu on suuri, se ulottuu silmien taakse. Hampaat ovat terävät. Yleisväri on ruskehtava, kyljet ovat hopeanväriset, ja ruumiissa voi olla tummempia laikkuja.

## Levinneisyys
Ahmattiahvenia tavataan Afrikan rannikolta ja Punaiseltamereltä Havaijille ulottuvalta vyöhykkeeltä. Niitä on tavattu läheltä pohjaa 400&ndash;1100 metrin syvyydestä ja ne mahdollisesti nousevat öisin lähemmäksi pintaa. Kalat liikkuvat suurina parvina ja saalistavat pienempiä eläimiä.

## Lähteet
Caroline Wärn

**Caroline Erika Alexandra Wärn** (s. 13. huhtikuuta 1988 Pedersöre) on suomalainen yleisurheilija. Hän kilpailee pääasiassa 400 ja 800 metrin juoksussa. Hän edustaa IK Falkenia ja hänen valmentajansa on Guy Storbacka.

Aikuisten SM-kisoista Wärn on saavuttanut kahdeksan mitalia; pronssia 4 × 100 metrin viestijuoksussa, kultaa, kaksi hopeaa ja kaksi pronssia 4 × 400 metrin viestijuoksussa sekä kaksi pronssia 4 × 800 metrin viestijuoksussa.

## Lähteet
Bajo Nuevo ja Serranilla

**Bajo Nuevo** eli **Petrelsaari** ja **Serranilla** ovat asumattomia saaria, joita Honduras, Jamaika, Kolumbia, Nicaragua ja Yhdysvallat ovat kaikki vaatineet itselleen.

Kolumbia pitää Bajo Nuevoa ja Serranillaa osana San Andrés, Providencia y Santa Catalinan departementtiaan ja on rakennuttanut Serranillalle majakan. Jamaika on sopinut Kolumbian kanssa alueen luonnonvarojen käytöstä, eikä ole viime vuosikymmeninä enää käytännössä vaatinut aluetta itselleen. Honduras on luopunut vaateistaan, mutta Nicaragua vaatii Bajo Nuevoa ja Serranillaa itselleen kansainvälisessä tuomioistuimessa.

## Lähteet
Michel Bonnevie

**Michel Bonnevie** (19. marraskuuta 1921 Chaville – 10. syyskuuta 2018) oli ranskalainen koripalloilija ja olympiamitalisti.

Bonnevie pelasi Ranskan miesten maajoukkueessa vuosina 1948–1950 kymmenen ottelua ja teki niissä 13 pistettä. Hän kuului Ranskan kokoonpanoon maan saavuttaessa olympiahopeaa Lontoossa 1948. Bonnevie kuoli 96-vuotiaana 10. syyskuuta 2018.

## Lähteet
* Michel Bonnevie Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive
Pentti Kemppainen

**Pentti Olavi Kemppainen** (s. 1945) on suomalainen radiotoimittaja, valtiotieteen tohtori ja radiotutkija. Hän aloitti Yleisradion toimittajana vuonna 1966 nuorten ohjelmien palveluksessa ja teki sen ensimmäistä pop-musiikkiohjelmaa ja oli muun muassa Suomen ensimmäinen radio-DJ esiintyen nimellä *Poppamies* kesäkuusta 1969 heinäkuuhun 1970.

1970-luvulla Kemppainen toimitti myös Yleisradion asiaohjelmia kuten *Taiteessa tapahtuu, Kirjakanava, Kello 12:n mietelause* sekä Neuvostoliittoa myötäilevä *[[Näin naapurissa]]* -sarja. Hän myös ohjasi Salvador Dalín elämästä kertovan kuunnelman *Ahne nero* sekä suositun *[[Nalle Puh]]* -luentasarjan, jossa lukijoina olivat Matti Pellonpää ja Kari Väänänen. 1990-luvulla Kemppainen toimi Yleisradion Radiomafia-kanavan ohjelmajohtajana. 

Kemppainen julkaisi tohtorinväitöskirjansa *Radion murros* Helsingin yliopiston valtiotieteellisen tiedekunnan viestinnän laitoksella vuonna 2001. Vuonna 2011 hänelle myönnettiin viestinnän dosentin arvo. Kemppainen on myös konsultoinut Liikenne- ja viestintäministeriötä ääniradion tulevaisuudennäkymistä.

## Lähteet

## Kirjallisuutta
* Kemppainen, Pentti: Radio kuuluu kaikille; kaupallisen radion historia Suomessa. Into: Helsinki 2015 
* 
* 
* Kemppainen, Pentti: Radion murros; julkisradioiden kanavauudistukset Norjassa, Ruotsissa ja Suomessa. Helsingin yliopiston viestinnän laitos 2001. 

## Aiheesta muualla
*  Pentti Kemppainen kartoitti radion lähihistoriaa Kirjastokaista-video
*  Pentti Kemppainen esitelmöi aiheesta Nuorten radio eilen, tänään ja huomenna
Gustav Klingstedt

**Gustav Klingstedt** (s. 8. joulukuuta 1985 Helsinki) on suomalainen aitajuoksija. Hän edustaa HIFK:ta. 

Aikuisten SM-kisoista Klingstedt on saavuttanut 400 metrin aitajuoksusta pronssia vuosina 2011 ja 2012. Sisäratojen SM-kilpailuista hän on saavuttanut hopeaa 300 metrin aitajuoksussa 2012 ja 400 metrin juoksussa 2015 sekä viestikilpailuissa kultaa 2012, hopeaa 2014 ja 2017 sekä pronssia 2019. Viestijuoksun SM-kilpailuissa hän on saavuttanut kultaa 4&nbsp;×&nbsp;100 metrin viestijuoksusta 2011 ja 2012 sekä kultaa 4&nbsp;×&nbsp;400 metrin viestijuoksusta 2013, 2014, 2015 ja 2018. 400 metrin aitajuoksun ennätyksensä 51,67&nbsp;s hän juoksi Ruotsi–Suomi-maaottelussa 2012. 

Hänellä on maaotteluedustuksia.

## Lähteet
Poika ja susi

**Poika ja susi** eli **Poika, joka huusi sutta** on yksi Aisopoksen faabeleista eli eläinsaduista. Se on opettavainen tarina siitä, miten valehtelu vie uskottavuuden ja johtaa valehtelijan omaan turmioon. Faabelin numero Perryn indeksissä on 210.

Tarinassa paimenpoika juoksuttaa kyläläisiä huutamalla toistuvasti suden uhkaavan lammaskatrasta, vaikka näin ei todellisuudessa olekaan. Kun susi lopulta ilmestyy, kukaan ei enää reagoi saman pojan avunhuutoihin, sillä häntä ei enää oteta vakavasti. Sadun eri versioissa susi syö lopulta joko yhden lampaan, koko lauman tai pojan itsensä.

Tarinan opetuksena on, että valehtelu kääntyy itseään vastaan, sillä valehtelijaa ei enää uskota silloinkaan, kun hän puhuu totta. Käytännöllisemmällä tasolla satu varoittaa tekemästä tarpeettomia vääriä hälytyksiä.__notoc__

## Katso myös

* Perätön vaarailmoitus

## Lähteet

## Kirjallisuutta

* 
* 

## Aiheesta muualla

* Aisopoksen '''Poika, joka huusi sutta''' suomen kielellä
Dakotan kieli

**Dakotan** eli **siouxin kieli** (omakielinen nimi: *Dakhóta*) on sioux-intiaanien kieli, jolla on 19&nbsp;280 puhujaa Yhdysvalloissa ja Kanadassa. Kielen puhujista 15&nbsp;400 asuu Yhdysvalloissa (vuoden 1990 väestönlaskenta) ja heistä 31 on yksikielisiä.

Dakotaa kirjoitetaan latinalaisilla aakkosilla ja sille on laadittu kielioppi. Raamattu julkaistiin dakotaksi vuonna 1887.

## Puhujat ja elvytystyö
Yhdysvaltain dakotaa puhuvat asuvat Pohjois-Nebraskassa, Etelä-Minnesotassa, Pohjois- ja Etelä-Dakotassa sekä koillisessa Montanassa. Kanadassa asuu 3&nbsp;880 dakotan puhujaa. He elävät eteläisessä Manitobassa ja Saskatchewanissa.

Dakotan puhujien määrä on vähenemässä. Yhdysvaltojen sioux'ien nuorista suurin osa suosii englantia tai ei puhu dakotaa. Kanadassa joissain yhteisöissä suurin osa lapsista ja nuorista eivät puhu dakotaa.

Kielen elvytystyötä tekevät mm. järjestöt, joista yksi on Dakhóta iápi Okhódakičhiye, joka pyrkii edistämään dakotan kielen käyttöä sekä elvytystyötä oppimateriaalien avulla. Kanadan puolella elvytystyötä tukee myös esim. Saskatchwanin paikallishallinto.

## Fonologia

### Vokaalit

Vokaalit [i], [u] ja [a] voivat esiintyä sekä oraalisina että nasaalisina.

Lähde:

### Konsonantit

Lähde:

## Kielioppi ja sanasto
Dakotan katsotaan olevan polysynteettinen kieli. Verbi on lauseen keskeisin osa ja siihen liittyvät liitteet ilmaisevat mm. tekijää, kohdetta, lukua ja omistajaa. Substantiivit jaetaan sanaluokkaan sen mukaan kuvaavatko ne eläviä ihmistä, muita eläviä asioita, elottomia asioita vai luokittelemattomia.

Dakotan sanastossa 83–86&nbsp;% on yhtenäistä stoneyn kielen ja 89–94&nbsp;% assiniboinen kielen kanssa. Dakotan murteiden, dakotan (santee-sisseton, yankton-yanktonay, lakhota) ja nakotan (assiniboine, stoney), sanastollinen yhtenäisyys on 90–95&nbsp;%.

## Lähteet
Formula Renault West European Cup

**Formula Renault West European Cup** oli Länsi-Euroopassa (Ranskassa) ajettava formulasarja. Sarja perustettiin vuonna 2008 korvaamaan vanha Ranskan Formula Renault-sarja. Sarjassa ajettiin Tatuusin valmistamilla autoilla ja Renaultin moottoreilla. Sarjan mestaruuden voittivat Daniel Ricciardo ja Albert Costa. Sarja lopetettiin vuonna 2010.
Englannin 1. divisioonan kausi 1888–1889

**Vuonna [[1888]]** kaksitoista englantilaista jalkapalloseuraa perustivat The Football Leaguen, ja kausi 1888-1889 oli ensimmäinen kausi kun sarjaa Englannin mestaruudesta pelattiin. Alempia divisioonia ei vielä ensimmäisinä kausina ollut, vaan kaikki pelasivat yhdessä sarjassa. Jokainen joukkue kohtasi toisensa kaksi kertaa; kerran kotona ja kerran vieraissa. Ensimmäisen liigamestaruuden voitti Preston North End, joka voitti myös FA Cupin ja saavutti näin heti ensimmäisellä liigakaudella *tuplan*.

## Sarjataulukko

## Ottelut

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

## Lähteet
Palme (suku)

**Palme** on ruotsalainen suku. Se on kotoisin Alankomaista ja tuli Ruotsiin noin vuonna 1600.

Tuolloin Palme Lyder (k. 1630) jäi asumaan Ystadin kaupunkiin kauppamiehenä. Hänen poikansa ottivat nimen Palme sukunimekseen. Tunnetuimpia Palmeja oli Ruotsin pääministeri Olof Palme.

## Tunnettuja sukuun kuuluneita
*August Palme, näyttelijä
*Birgitta Palme, näyttelijä ja teatterinjohtaja
*Carl Palme, taiteilija ja kirjailija
*Einar Palme, taiteilija
*Jacob Palme, professori
*Joakim Palme (s. 1958), professori
*Mårten Palme (s. 1961), professori
*Nils Palme (1895–1963), upseeri ja tilanomistaja
*Olof Palme (1884–1918), historioitsija, Sven Palmen poika
*Rajani Palme Dutt (1896–1974), poliitikko ja toimittaja
*Olof Palme (1927–1986), pääministeri
*Sven Palme (1854–1934), poliitikko ja vakuutusjohtaja
*Sven Ulric Palme, historioitsija ja professori
*Ulf Palme, näyttelijä ja kirjailija.

## Lähteet
* Johan von Sydow,  (1996), *Christian Fredrik von Sydows Ättlingar*, 
*Olof och Gunnar Palme, , *Släkten Palme intill år 1815*, 2 band (1916)
* W. Gordon Stiernstedt, *Henrik Palme: en biografi* (2003)
* *Svensk Släktkalender* (1989)
*Släkten Palme
Erään murhan anatomia

**Erään murhan anatomia** (*Anatomy of a Murder*) on yhdysvaltalainen näytelmäelokuva vuodelta 1959. Elokuva on Otto Premingerin ohjaama oikeussalidraama, joka perustuu tuomari John D. Voelkerin alias Robert Traverin romaaniin *Erään murhan anatomia* vuodelta 1958. Romaanin tapahtumat sijoittuvat Michiganiin, ja niiden taustalla on vuonna 1952 pidetty murhaoikeudenkäynti, jossa Voelker toimi puolustusasianajajana.

Elokuvan päärooleissa nähdään James Stewart, Lee Remick, Ben Gazzara, Arthur O’Connell ja George C. Scott. Elokuvan jazz-vaikutteisen musiikin sävelsivät Duke Ellington ja Billy Strayhorn, ja Ellington nähdään sivuroolissa kapakanomistajana. Alkutekstijakson animaation suunnitteli Saul Bass.

*Erään murhan anatomia* kuuluu elokuvahistorian merkittävimpiin oikeussalidraamoihin. Yhdysvaltain elokuvainstituutin äänestyksessä vuonna 2008 se oli seitsemänneksi paras oikeussalidraama. Elokuvassa käsitellään raiskaustapausta suorasukaisesti, ja Preminger pyrki horjuttamaan siten niin sanottua Haysin ohjeistoa, joka sääteli elokuvien siveellisyyttä.

Elokuva sai seitsemän Oscar-ehdokkuutta, muun muassa parhaasta elokuvasta ja parhaasta miespääosasta, mutta se ei voittanut ainuttakaan palkintoa. Elokuvan musiikki sai kaksi Grammy-palkintoa.

*[[The New York Times]]in* kriitikot valitsivat *Erään murhan anatomian* vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2012 se valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.

Elokuvan sijoittuessa monien amerikansuomalaisten asuttamaan Michiganiin sen sivuhahmoina nähdään kaksi amerikansuomalaista henkilöä, Toivo ja Sulo.  

## Näyttelijät

## Lähteet

## Aiheesta muualla
*